[{"text_idx": "#000000", "text": "Austa ennast, teisi ja planeeti Maa"}, {"text_idx": "#000001", "text": "K*rat, mulle meeldivad va\u0308ljakutsed. Mitte nu\u0308u\u0308d muidugi need, kus sa pead mingit lollust tegema, na\u0308iteks mo\u0303nda maitseainet sisse so\u0308o\u0308ma, vo\u0303i need, mis puudutavad trennis ka\u0308imist.. Aga mo\u0303ned nagu ta\u0308iega ko\u0303netavad ja mis on eriti a\u0308ge \u2013 mingid harjumused ja\u0308a\u0308vad ka nendest va\u0308ljakutsetest hiljem ku\u0308lge. Jumala eest, va\u0308ljakutse kuu aega toitu mitte minema visata oli ikka normaalne avapauk minu ja\u0308tkusuutlikule elule. Selline kogemus tekitab usaldust ka uute kerkivate va\u0308ljakutsete ees. See aasta mul on lausa 12 kuud va\u0308ljakutseid ta\u0308is, sest mu eesma\u0308rk on terve aasta hoolikalt rahaga asjatamisi ja\u0308lgida ja ka midagi u\u0308lla eesma\u0308rgi ja unistuse nimel ko\u0303rvale panna."}, {"text_idx": "#000002", "text": "See kuu on fookuses toit. Ja selle kuu va\u0308ljakutseks on tavapa\u0308rasest 20% va\u0308hem toidule kulutada. Pakendivaba mahe taimetoit soodsalt? No proovime. Jaanuar oli hea testikuu, sest siis alustasin eelarve pidamisega. Poleks mul eelarvetabelit, ei saaks siin mingitest protsentidest ra\u0308a\u0308kida. Niisiis, ta\u0308nu sellele, et Lauriga koos jaanuaris eelarvetabelit ta\u0308itsime, oskan ma o\u0308elda, et veebruaris peame me toidule kulutama varasemast 102.8\u20ac va\u0308hem. Sinna alla kuulub kodus so\u0308o\u0308mine, va\u0308ljas so\u0308o\u0308mine, lo\u0303unad jms. On palju kohti, mille u\u0308le mo\u0303elda ja kus muutusi teha ning seda numbrit vaadates nagu esmapilgul tundub, et saaks isegi paremini. Sest mis puudutab va\u0308ljakutseid, siis enese proovilepanemise mo\u0303ttes vo\u0303iks ju maksimumini pingutada ja miks mitte ka mo\u0303nikord natuke ekstreemsemalt elada."}, {"text_idx": "#000003", "text": "Kui jaanuar oli testkuu, siis tegelikult ma tegin ka u\u0308he testna\u0308dala. Ehk siis eelmine na\u0308dal ma juba ka\u0308isin poes ja proovisin rahateadlikumaid valikuid teha. Mulle on tegelikult enamva\u0308hem selge, mida ma muutma vo\u0303i arendama pean. Ma tean, et targalt tarbija nr 1 nipp on na\u0308dalamenu\u0308u\u0308 koostamine ja selle ja\u0308rgi shoppamine, aga esimene testna\u0308dal na\u0308itas selgelt seda, et ma olen na\u0308dalamenu\u0308u\u0308de koostamises veel algaja. Me elasime 2-kesi na\u0308dala kenasti a\u0308ra, selles polnud ku\u0308simust. Aga murekoht on pigem see, et kuidagi suutsin ma ikka liiga palju asju kokku osta ja seal mingisuguse valearvestuse teha ehk na\u0308dal on mo\u0308o\u0308das, aga ku\u0308lmpakk ikka kraami ta\u0308is. Ta\u0308psemini ma olen vo\u0303idus 1 porgandi, 2 paprika, 1 paki tofu, jupi kapsa ja 1 peediga. Vo\u0303i oot-oot, a\u0308kki ma just vastupidi olen na\u0308dalamenu\u0308u\u0308de meister ja oskan oma elu 8 pa\u0308eva ette planeerida?"}, {"text_idx": "#000004", "text": "Igal juhul, selge on see, et toitu raisata ei tohi. Ei looduse ega rahakoti pa\u0308rast. Ja kui mul viljad pu\u0308sivad kenasti va\u0308rsked rohkem, kui na\u0308dala, siis ma teen vast midagi ikkagi o\u0303igesti. Samas ma olen ajaga o\u0303ppinud a\u0308ra paar trikki, mis aitavad toidu raiskamist va\u0308hendada ja seela\u0308bi ka raha kokku hoida. U\u0308ks lihtne lahendus on asjade ku\u0308lmutamine. Na\u0308iteks banaanid. Kui banaan hakkab oma esinduslikku va\u0308ljana\u0308gemist kaotama, vo\u0303id ta va\u0308ikemateks juppideks lo\u0303igata ja ja\u0308a\u0308ku\u0308lma visata. U\u0308lihea mo\u0303ni hommik smuutis kasutada vo\u0303i na\u0308iteks banaanija\u0308a\u0308tist teha. Teine asi on see, et ma ma\u0308rgin alati kaupadele, millal ma nad koju to\u0303in vo\u0303i avasin. Siis on koguaeg silme ees ja teada, mis asi vajab a\u0308rategemist. Vo\u0303tame seda kui ootamatu surma ennetamist. Ta\u0308na va\u0308rskena na\u0308iv tofu vo\u0303ib homme olla hallitunud, aga oleks sa vaadanud, et avasid selle juba 3 pa\u0308eva tagasi, oskaksid tulevikku ette ennustada. Ja kolmas nipp on ja\u0308a\u0308gitoidud. 97% juhtudest on nad nii erakordselt maitsvad, seega miks ka mitte?"}, {"text_idx": "#000005", "text": "Ja\u0308a\u0308gitoidud on u\u0308lihea viis toit nullini a\u0308ra kasutada. Ei pea selle sombuse ilmaga end kuhugi poodi ajama ega isegi mitte netist tellima, oled lihtsalt sina, kortsus jupp paprikat, va\u0308sinud tomatid ja otsajupp porgandit. Mida sa neist teed, sa ku\u0308sid? TAKOD, WRAPID, PASTA, PAJAROOG, PITSA \u2013 lihtsalt vali u\u0308ks! Pajaroog on neist vast isegi lihtsaim, sest u\u0308ldjuhul hakid ja viskad ko\u0303ik u\u0308hte patta ja lased muliseda-podiseda ja ko\u0303ik juurikad teevad to\u0308o\u0308 sinu eest ise a\u0308ra. Pluss ei pea ja\u0308ndama taignaga, kuigi nagu ma alles hiljuti avastasin, siis taigna tegemine on ko\u0303igest siuke lisa 10-15 minutit ko\u0308o\u0308gis, mis tasub end 100% a\u0308ra. Aga, kuna eelmine na\u0308dal oli palju nisujahu meie menu\u0308u\u0308s, siis ta\u0308na valin ka mina selle pajaroa/hautise variandi ning teen sellise tomatise paprika, porgandi, tofu ja peediga roa, mille serveerin punase riisi ja va\u0308rske kapsa salatiga. Ko\u0303lab natukene kreisilt endalegi, aga nagu ma u\u0308tlesin, see ko\u0303ik kukub alati lo\u0303puks imeha\u0308sti va\u0308lja. Pluss mida rohkem sa kodus ise su\u0308u\u0308a teed ja ku\u0308lmkapi sisu a\u0308ra kasutad, seda va\u0308iksema to\u0303ena\u0308osusega la\u0308hed sa kuskile take-away'sse nuudleid so\u0308o\u0308ma ja minu esimene testna\u0308dal na\u0308itas ka seda, et lo\u0303unati va\u0308ljasso\u0308o\u0308mine harveneb niisamuti, sest kodunt ON, mida kaasa haarata."}, {"text_idx": "#000006", "text": "Selge pilt, toidu nullini tarbimisel on taaskord fookus. Aga fookus on ka sellel, kust see toit meile koju tuleb. Mina, kui mahetoidu fa\u0308nn, pean paraku Biomarketile tsau-pakaa u\u0308tlema. Va\u0308hemasti niipalju, et va\u0308rsked juur- ja puuviljad pean ma valima mujalt. Na\u0308iteks siis turult vo\u0303i otse mo\u0303nelt mahetalunikult. (PS. Soovitused teretulnud. Kui keegi teab mo\u0303nda talunikku, kes Tallinnasse ka tavaari toimetab, siis tahaksin kindlasti temalt otse tellimist proovida). Kuivaineid ja\u0308a\u0308n ma muidugi mahepoodidest soetama, sest mujalt ma lihtsalt pakendita ei saa, aga ma arvan, et algus on siiski hea. Edasijo\u0303udnuna hakkan ehk ka erinevate poodide ja turgude hindasid vo\u0303rdlema, et teada, kus tasub poodlemas ka\u0308ia. (Ka siin on tegelikult soovitused oodatud - milline on Tallinna ko\u0303ige odavam turg?)."}, {"text_idx": "#000007", "text": "Ja viimane, kuid mitte va\u0308hemta\u0308htis punkt, on minu puhul see, et ma pean to\u0303mbama otsi koomale magusaga. Muidu on mu eluviis sa\u0308a\u0308stmisele tegelikult kenasti kaasa aidanud, sest me ei tarbi oma majapidamises nt pakimahlu, karastusjooke, kro\u0303pse, jogurteid jms, mida keskmisest kodust ikka leida vo\u0303ib. Puhtalt seepa\u0308rast, et ko\u0303ik need tooted on jubedasse plastikusse pakendatud ja kuna me ei vaja neid toiduaineid elluja\u0308a\u0308miseks, oleme otsustanud neist pea ta\u0308ielikult loobuda. Ja milline rahasa\u0308a\u0308st see on! Ku\u0308ll aga on siis vastukaaluks minu lahtiselt ostetud 19\u20ac/kilo s\u030cokolaadiga kaetud mandlid. Pisikene kotita\u0308is komme on tavaliselt nii 15\u20ac. Ja see kotita\u0308is saab u\u0308he-kahe o\u0303htuga otsa.. Niisiis valikud on kas magusat va\u0308hem osta, rohkem kodus ise teha(kasvo\u0303i banaanija\u0308a\u0308tist su\u0308u\u0308a, mida ennist mainisin) vo\u0303i leida mingi odavam alternatiiv. Selge on see, et pakendatud kommide poole ma tagasi ei po\u0308o\u0308rdu."}, {"text_idx": "#000008", "text": "Niisiis: na\u0308dalamenu\u0308u\u0308, toidu nullini kasutamine, isudele \"ei\" u\u0308tlemine ja kaupleja valimine on need ma\u0308rkso\u0303nad, mille ja\u0308rgi ma see kuu toiduga seonduvaid otsuseid teen ja ma loodan, et mulle ja\u0308a\u0308vad need (uued) head harjumused kenasti ku\u0308lge. Panen aga ta\u0308ie rauaga edasi ja soovin ko\u0303ikidele kaasvo\u0303itlejatele(kaassa\u0308a\u0308stjatele) jo\u0303udu! Ja uued sa\u0308a\u0308stjad \u2013 lisanippe leate Kogumispa\u0308evikust."}]